Sfântul Roman Melodul - Condac la pomenirea Sfântului proroc Ilie 


Sfântul prooroc Ilie, tesviteanul - „proorocul de foc” (20 iulie): 

Evenimentele iconomiei dumnezeieşti într-o cheie ermineutică eminamente bise- 
ricească: „milă” 


“Dumnezeu Se dăruieşte oamenilor în funcţie de setea lor. Unora, care nu pot 


bea mai mult, le dă numai o picătură... Dar I-ar plăcea să dea valuri întregi, 
pentru ca şi creştinii să poată adăpa, la rândul lor, lumea”. 


Sfântului Roman Melodul Dumnezeu S-a dăruit în valuri pentru că a văzut, de 
mai înainte ştiinţa Sa, râvnă pe care smeritul melod o avea către cele dumne- 
zeieşti şi a primit mijlocirile Născătoarei de Dumnezeu pentru evlavia diaconului 
de la Biserica Maicii Domnului din Chir. De aceea I-a şi înzestrat, după cum ne 
informează sinaxarul, cu harul poeziei, al limbajului teologic nediscursiv, care nu 
încearcă să închidă taina lui Dumnezeu în concepte, ci să provoace, să pună în 
legătură prin imagini care trimit la felul de a fi al lui Dumnezeu. 


Dumnezeu este atât de mare”, spunea părintele Stăniloae, „că Singura poezia 
poate încerca să-l exprime. Nu avem limbaj pentru măreţia lui Dumnezeu. Bogăția 


poeziei, mai complexă decât limbajul logic, distinctiv, limitativ, a fost întotdeauna 
folosită pentru a-L exprima pe Dumnezeu [...] Poezia utilizează limbajul simbolic, 
analogic, 


4 Dumnezeu este ca un munte înalt. 
4 Este ca un foc: îl încălzeşte pe om, şi omul trebuie să se păzească, să se 
încălzească fără să fie mistuit, 


4 Dumnezeu este apă vie: apă dătătoare de viaţă. 
+ Dumnezeu este vin: EI dă beţia spirituală, entuziasmul. 


Nu ne putem lipsi de acest limbaj în teologie”. 


„Poezia este mai aproape de adevăr decât proza, pentru că ea restituie sensul inițial 
al cuvintelor, iar rugăciunea şi mai mult. Într-o perioadă de inflaţie verbală, care nu 
face decât să agraveze urâta singurătate, numai omul păcii rugătoare poate să mai 
vorbească celorlalţi, să arate cuvântul devenit chip, privirea devenită prezentă. 
Tăcerea sa va vorbi acolo unde predica nu mai acţionează, misterul său îl va face 
atent la o revelaţie devenită apropiată, accesibilă”. 


Nu este un lucru de trecut cu vederea faptul că în slujbele ei, Biserica a ales că cea 
mai potrivită expresie a comunicării comunitare cu Dumnezeu poezia, şi mai 
adânc, poezia cântată. 


Despre Sfântul Roman am scris mai detaliat cu ocazia editării primului volum al 
imnelor lui. Născut în Siria, în Emesa, a ajuns diacon al Bisericii din Berit. Se 
pare că tot acolo a fost făcut şi monah. A plecat la Constantinopol în zilele 
împăratului Anastasie 1 (491-518) şi a ajuns, în urma unei arătări a Maicii 


Domnului, „inventator”, am putea spune, al condacului, un gen de poezie 
imnografică cu totul nou în vremea aceea în Biserică. Primul condac cântat de 
el, după revelaţia pe care a avut-o, este vestitul condac la Naştere: Fecioara 
astăzi... care se cântă până astăzi în Biserica Ortodoxă. 


În zilele împăratului lustinian era imnosraful curţii. Există unele voci care pun 
pe seama Sfântului Roman celebrul imn „Unule Născut” care se cântă şi astăzi 
la Sfânta Liturghie sau rădăcinile imnului acatist. Cu siguranţă a participat la 
marile dispute teologice ale vremii, mai ales împotriva monoteliţilor, lucru care 
transpare foarte puternic din poemele sale. 


Anul morţii sale este incert. Se pare însă că a murit în jurul anului 562, după 
Sinodul al V-lea ecumenic. 


2 5 e 


Condacul este un gen de poezie imnografică care, în istoria Bisericii, a făcut 
tranziţia între predică - care a evoluat din ce în ce mai mult spre poetic - şi ceea ce 
avem astăzi în Biserică sub numele de canon. Din punct de vedere tehnic, condacul 
este un imn alcătuit dintr-un număr variat de strofe, de regulă de la 18 la 30, uneori 
şi mai multe (cum este cazul condacului pe care îl prezentăm în traducere 


românească pentru prima dată), care au aceeaşi structură metrică. Fiecare strofă se 
numeşte „tropar” sau „icos”, a doua denumire impunându-se, şi este alcătuită după 
modelul primei strofe, numită „irmos”. În felul acesta, toate strofele corespund din 
punct de vedere metric şi melodic cu prima strofă. Condacul începe printr-un 
„prooimion” (ceea ce numim noi astăzi condac), o strofă independentă din punct de 
vedere metric şi melodic şi care anunţă în linii mari subiectul imnului şi cuprinde o 
rugăciune sau o invocaţie cu funcție doxologică. La sfârşitul prooimionului se 
găseşte refrenul, care se repetă la sfârşitul tuturor strofelor imnului. Se pare că 
melodia acestui refren era cântată de întreaga comunitate, cum se practică şi astăzi 
la refrenul imnului acatist. Ultimul icos al condacului cuprinde întotdeauna o 
rugăciune a melodului. 


Un alt element al condacului, care s-a păstrat şi la imnul acatist şi la canon, este 
acrostihul, format din literele iniţiale ale fiecărui icos. Ele indică de obicei numele 
autorului sau reproduc alfabetul. 


Se ae 2 
Condacul la pomenirea prorocului Ilie pare a fi unul dintre cele mai cunoscute 


şi mai răspândite condace ale Sfântului Roman Melodul, după cum ne 
informează editorul francez în introducerea făcută la ediția critică. Deşi prin 


dimensiuni pare să fie cel mai lung dintre condacele Melodului şi, conform 
informaţiilor editorilor, pare să fi suferit mai multe intervenţii în timp, el „izbeşte” 
pe cititor în primul rând prin erminia extraordinar de interesantă dată 
evenimentelor iconomiei dumnezeieşti din timpul profetului Ilie. Mi-au rămas în 
minte în timpul lecturilor mele, fără ca să le pot identifica acum, două cuvinte pe 
care părintele Cleopa le punea pe seama Părinților de Dumnezeu Insuflaţi: 
“Niciodată n-a ascultat Dumnezeu de om mai mult ca în vremea lui Ilie” şi Milă 
este toată Scriptura”. Aceste cuvinte se pare că le aplică şi le explică la modul cel 
mai original şi mai teologic condacul Sfântului Roman la pomenirea prorocului 
Ilie. Interesantă este cheia ermineutică în care melodul rezolvă tensiunea creată, pe 
de o parte, între dreptatea lui Ilie şi atitudinea lui în problema jignirii aduse lui 
Dumnezeu de către oameni şi, pe de altă parte, a dreptății lui Dumnezeu şi a 
atitudinii Sale cu totul milostive faţă de oameni. 


“Milă”, concept fundamental al teologiei biblice, al imnografiei, dar, în primul 
rând, al vieţii concrete a Bisericii, exprimată clar în prooimion şi mai ales de 
refrenul condacului singurul, unul iubitorul de oameni, singurul “filantrop” - 
devine cheia în care citeşte Melodul întreaga întâmplare din istoria biblică a lui 
Ilie. Ilie este drept şi nu poate înţelege cum Dumnezeu poate să rabde necinstirea 
adusă Lui de oameni prin închinarea la idoli. EI îl iubeşte pe Dumnezeu şi 
încearcă să facă ceva pentru a repara această nedreptate. Aşa că hotărăşte 


Încearcă însă să îl determine şi pe Ilie să “simtă” milă, să o experieze, 
pentru a judeca lucrurile cu dreptate milostivă. Ceea ce îi cere prorocul Ilie lui 
Dumnezeu, adică să renunţe pentru o vreme la calitatea Lui milostivă şi să 
respecte o dreptate lipsită de milă, este prezentată de Sfântul Roman într-un 
limbaj de o concreteţe extremă. Această renunțare la milă pentru realizarea 
dreptăţii este pentru Dumnezeu echivalentă cu suferinţa unei convulsii a 
organelor interne. 


Pentru rezolvarea conflictului declanşat de Ilie, Dumnezeu apelează la diverse 
„„meşteşugiri milostive”. Toate evenimentele din viaţa lui Ilie din perioada opririi 
ploii sunt prezentate de Melod ca lucrări ale lui Dumnezeu, care încearcă din 
răsputeri să îl facă pe Ilie să înţeleagă mila: 
> înfometarea lui Ilie - ca să Î] facă să înțeleagă neputinţa omului, care este 
dependent de un lucru material pentru a trăi, 


> trimiterea în pustie şi episodul cu corbul - ca să înțeleagă că până şi firea 
lucrurilor se poate schimba la porunca lui Dumnezeu, corbul nemilostiv şi 
nehrănitor de pui schimbându-și firea în pasăre milostivă, care are milă de 
Ilie şi îi aduce de mâncare; 
> trimiterea la femeia păgână - că dacă cineva nu are milă nu face parte din 
poporul lui Dumnezeu şi este trimis între păgâni etc. 
Ilie rămâne însă încrâncenat, fără să înţeleagă sensul şi rostul tuturor acestor 
gesturi dumnezeieşti. Dimpotrivă, el le primeşte ca pe ceva firesc în râvna şi 
încrederea sa totală în Dumnezeul cel viu. 
> Ultima formă de „silire milostivă” hotărâtă de Dumnezeu este un gest 
extrem, moartea fiului văduvei căreia Ilie îi este oaspete. Acuzat de 
femeie şi impresionat de durerea unei mame care îşi pierde copilul, Ilie 
înţelege într-un final lucrarea dumnezeiască din spatele unui eveniment atât 
de tragic. De aceea, este constrâns prin milă să arate milă, măcar faţă de 
văduvă. 


Însă manifestarea milei lui Dumnezeu nu poate fi punctuală, numai cu fiul văduvei. 
Ea se revarsă asupra tuturor celor care suferă, fie că Ilie poate înţelege sau nu. 
Pentru că Dumnezeu „face să răsară soarele şi peste cei răi, şi peste cei buni” 
din mila Sa, nu din dreptate. De-aceea, condiţia pusă de Dumnezeu pentru a-l 


învia pe fiul văduvei este ca mila aceasta să se reverse peste tot poporul decimat de 


Ultima parte a imnului (strofele 30-33), în aceeaşi cheie ermineutică dezvoltată 
până acum, prezintă ridicarea lui Ilie la cer cu o motivaţie foarte interesantă: nici 
un om, oricât de drept ar fi, nu poate răbda toate neputinţele oamenilor. Aşa că, 
pentru a mai evita o astfel de atitudine din partea celui drept (în strofa 30 Ilie se 
gândeşte din nou să-i pedepsească pe oameni pentru fărădelegi) Dumnezeu îi 
propune un Schimb de „locuri”: Ilie să meargă să locuiască „în cer, în locaşurile 
prietenilor Săi”, unde nu este nedreptate, iar Dumnezeu să Se coboare pe 
pământ, pentru că este Unul lubitorul de oameni! Prorocul Ilie, conform strofei 
ultime a condacului, trebuia Să fie tip al celor viitoare şi să împlinească procesul 
trecerii vizibile de la dreptate la milă. 


Această trecere o va marca abia după pogorârea Duhului Sfânt, Cel trimis de 
Hristos apostolilor şi lumii întregi, în timpul scrierii Evangheliilor, Sfântul Luca, 


care schimbă formularea evanghelistului Matei «Fiţi desăvârşiţi precum Tatăl 
vostru cel ceresc desăvârşit este» (Mt 5, 48) în «Fiţi milostivi precum Tatăl 
vostru este milostiv» (Lc 6, 36). 


Luna lui iulie în douăzeci de zile. 


Condac la pomenirea Sfântului proroc Ilie 


Prooimion: 

Prorocule şi înainte-văzătorule 

al lucrărilor celor mari ale Dumnezeului nostru, 
Ilie, cel cu nume mare, 

cel ce prin cuvântul tău 

ai oprit norii cei curgători de apă, 

roagă pentru noi pe 

Unul lubitorul de oameni. 


Il. 

Multa oamenilor fărădelege 

şi a lui Dumnezeu multa iubire 
văzând prorocul s-a mâhnit 
mâniindu-se Ilie; 

şi cuvinte de nemilostivire 
către Cel milostiv a întărâtat 


Mânie-Te, strigând, 

asupra celor ce s-au lepădat de Tine-acum, 
Judecătorule prea drepte! 

Însă cele dinlăuntru ale Celui Bun 
nicicum nu le-a pornit 

să pedepsească 

pe cei care se lepădau de EI; 

căci pururea aşteaptă 

pocăinţa tuturor 

Unul lubitorul de oameni. 


RA 

Când a văzut atunci prorocul 
întreg pământul în necredință 
şi pe Cel Preaînalt 

deloc nemâniindu-Sc, 

ci şi răbdând, 

mişcat a fost spre nebunie 

şi a luat pe Cel milostiv spre mărturie: 
„însumi o să mă fac judecător 
şi nedreptatea o voi pedepsi 

a celor care Te mânie; 

căci multa Ta răbdare 

aceştia toţi o dispreţuiesc 

şi nu Te socotesc 

pe Tine, Părintele îndurător. 
Tu însă, ca un iubitor de fii, 
să Te înduri de fiii Tăi, 
Unule lubitorule de oameni. 


gi 

Acum voi face dreptate eu în apărarea Ziditorului, 
şi voi stârpi pe ai pământului nelegiuiţi 

şi voi hotărî pedeapsa. 

Însă mă tem 

de bunătatea cea dumnezeiască; 

căci cu puţine lacrimi 

se-nduplecă de oameni lubitorul. 

Ce dar voi născoci acum către o astfel de bunătate? 
« lar mila cum o voi opri? 


Adeverindu-mi hotărârea cu jurământ! 
Că-nduplecându-L pe Acesta 

Cel Drept să nu dezlege 

o hotărâre ca aceasta; 

ba să şi întărească a mea judecată 

ca Cel puternic, 

Unul lubitorul de oameni. 


4. 

Jurământul avu întâietate înaintea judecății 
şi-a fost un început al celor hotărâte. 
Dar de voiţi, 

să alergăm la carte 

şi să cunoaştem cele spuse; 

căci prorocul, zis-a, 

mâniindu-se, precum stă scris: 

„Viu este Domnul! Nici rouă, 

nici ploaie să mai vină, 

ci numai prin cuvântul meu!” 

însă îndată împăratul 

răspuns-a lui Ilie: 

„Dacă vedea-voi pocăință 

şi lacrimi izvorând 

nu voi putea să nu-mi deschid 
milostivirile spre oameni, 

Eu, Unul Iubitorul de oameni”. 


și. 

Îndată prorocul a vorbit 

şi-a pus în faţă dreptul jurământului: 
Pe Tine, zis-a, 

Dumnezeul tuturor, eu m-am jurat, 
Stăpâne prea sfinte, 

să nu se mai dea ploile 

decât din nou prin cuvântul meu 

Căci dacă voi ajunge să privesc 
poporul întorcându-se la Tine cu grijă, 
cu îți voi cere. 

Nu mai este acum întru a Ta o putere, Preadreptule, 
să-mpiedici pedepsirea 


din jurământul ce l-am pus. 

Pe care îl păzeşte şi îl pecetluieşte, 
strângându-ți inima. 

Unule Iubitorule de oameni. 


6. 

Foametea, prin urmare, 
cotropea pământul, 

iar cei ce-l locuiau se prăpădeau 
tânguindu-se 

şi ridicându-şi mâinile 

spre Cel Atoate-ndurător. 

între acestea două 

[ce una alteia se-mpotriveau] 
Stăpânul era prins. 

Dorea să îşi dechidă inima 

spre cei ce îl rugau strigând 

şi să alerge către milă; 

însă roşea de prorocul şi jurământul pe care se jurase; 
Nu dădea ploi, 


ci pregătea dovada 

ca să cuprindă şi să înmoaie 
sufletul prorocului, 

Unul lubitorul de oameni. 


A 

Văzând Stăpânul pe Tezviteanul 
Înfierbântându-se asupra celor de-un neam 
cu el a judecat că este drept cu foamea 

să îl pedepsească şi pe cel drept alăturea de ceilalți; 
astfel încât, prin lipsa hranei 

asupra jurământului făcut 

să ia o hotărâre de oameni iubitoare 

şi să curme pedeapsa. 

Căci cu adevărat e lucru înfricoşător 
nevoia pântecelui; 

şi-orice fiinţă-nsuflețită, 

cuvântătoare sau necuvântătoare 
cu-nţelepciunea dumnezeirii 

prin hrană o păzeşte, 


Unul lubitorul de oameni. 


8. 

Pântecele venea în apărarea firii 

şi îşi luă în ajutor legile firii 

dându-i atacuri 

bătrânului şi meşteşuguri diverse folosind 
ca să îi schimbe hotărârea; 

Dar el precum o piatră 

stătea nesimţitor, 

având râvna câştig 

În loc de orice hrană 

Şi cu acesta se îndestula. 

Această râvnă văzându-o Judecătorul, 

a uşurat înfometatului 

prieten nevoia, 

găsind că nu e drept 

ca împreună cu acei nedrepţi şi cu nelegiuiţii 
pe omul drept să îl înfometeze, 

Unul lubitorul de oameni. 


9, 

Deci hrana lui, Atoate înduratul, 
cu toată-nţelepciunea-i pregăti. 
Căci corbilor nemilostivi 

le-a poruncit mâncare să-i aducă. 
Iar neamul corbilor 

este lipsit de milă, 

hrană neaducând ei niciodată 
puilor, aşa cum trebuie unor copii, 
c1 puii sunt hrăniţi de sus. 

Astfel, devreme ce şi Ilie 

primise a purta în sine ura de copii 
şi în purtări şi-n gânduri, 

de urătorii puilor 

către acesta ca şi către un urător de oameni 
slujitu-s-a ca un prea înţelept 
Unul Iubitorul de oameni. 


10. 


„Multa ta dragoste de Dumnezeu” 
a zis Dumnezeu, grăind cu Ilie, 
„să nu-ţi aducă pornire 

de oameni urătoare! 

Vezi însă corbii! 

Căci ei, care cu ai lor pui 
întotdeauna sunt urători de fii, 
deodată, precum vezi, 

cu tine sunt mărinimoşi 
şi-acum se schimbă. 
Milostivirii Mele 

ei slujitori s-au arătat 

mâncare aducându-ți. 

însă, după cum văd, nu pot 
firea să ţi-o silesc 

spre oameni, 

Eu, Unul lubitorul de oameni. 


IS 

Trebuie să cinsteşti acum, o, prorocule, 
Of şi să imiţi a necuvântătoarelor supunere, 
Cum cele fără de milostiviri 

când M-au cinstit pe Mine, 

Cel milostiv, 

îndată s-au schimbat? 

Cinstesc a ta prietenie 

şi hotărârea n-o dezleg. 

însă nu pot să port 

plânsul şi suferinţa tuturor oamenilor 
pe care i-am zidit. 

Iar strigătul celor abia născuţi 

şi lacrimile cum voi purta? 

Sau graiul neînțeles al turmelor 

ce vine pân-la Mine? 

Căci Eu, cu acestea toate, 

ca Ziditorul, împreună sufăr, 

Eu, Unul Iubitorul de oameni. 


12. 
Incrâncenat rămase, cu toate-acestea, prorocul; 


ŞI îi răspunse Stăpânului atunci: 
Nici corbii 

slujitori spre-a mă hrăni 

nu-i mai întoarce, o, Stăpâne. 

Să mor de foame 

voi alege, Preasfinte, 

numai să fie pedepsiţi 

cei ce Te necinstesc şi-mi va fi mie 
o mare mângâiere! 

Eu nu mă dau înapoi să pier 

cu toți aceştia ce Te tăgăduiesc; 
Deci nu Te îndura de mine, 

nu mă cruța de foame, 

ci numai nimiceşte 

pe cei necredincioşi de pe pământ, 
Unule Iubitorule de oameni. 


13. 

Cum auzi cuvintele acestea Ziditorul, 
scoase pe proroc din ţară, 
Poruncind înaripaților 

să nu îi mai aducă 

mâncare, precum mai înainte; 

Şi îl trimise în Sarepta 

la văduvă 

pe cel flămând, 

zicându-i că „voi porunci 

unei femei să te hrănească”. 
Voire înţeleaptă! 

Căci era văduvă şi dintre neamuri 
femeia spre care-l trimitea 

şi a copiilor grijă purta. 

Că dreptul auzind 

numele neamului 

să strige: „Dă ploaia, 

Unule lubitorule de oameni!” 


45 
Oprit era iudeilor 
cu cei de alte neamuri vreodată să mănânce; 


pentru aceasta, aşadar, 
către-o femeie de alt neam 

a îndreptat pe Ilie, 

că urâciune fiindu-i mâncarea 
de la aceea 

îndată pentru ploaie 

să-L roage pe lubitorul de oameni; 
însă [Ilie] nu a luat în seamă 
scăparea [sa] către neamuri, 
ci-a alergat către femeie 
cerându-i de mâncare 

cu mare-asprime: 

„Mie”, a zis, „mi-a poruncit 
să cer dajdia de la tine 

Unul Iubitorul de oameni”. 


Ils, 

Când însă văduva a auzit acestea 

în grabă a răspuns prorocului: 

că „nu am nimic 

ascuns, ci doar făină 

o mână, pe care vreau 

să merg s-o fac 

ca să mănânc cu copilaşii mei 

nimic afară de această mână [de făină] 
mai mult nu-mi va rămâne 

ci numai moartea. 

La glasul văduvei 

mişcat a fost şi s-a umplut de milă |prorocul] 
gândind în sine 

că „se va topi mai rău ca mine 

ŞI se va stoarce de foame 

văduva, dacă nu va veni 

Unul Iubitorul de oameni. 


16. 

Acum m-apasă, a zis, cele ale femeii; 
chiar de-s înfometat, 

sunt unul singur, 

dar cea la care am venit, 


care-i şi văduvă, 

alături de copii moare de foame. 
Să nu mă fac, cel călător, 

al morții ei un vestitor; 

nici să fiu socotit un ucigaş de 
de cea care mă găzduieşte. 
Spre toţi am fost nesimțţitor, 
iar către ea mă voi schimba; 
lăsa-voi firea mea 

cu îndurările să se desfete, 
căci este -ndurător 

Cel ce e Pricină a toate, 

Unul lubitorul de oameni. 


[e 

Prorocul a răspuns spre văduvă: 

„O mână de faină ai, precum ai spus; 
„Nu va avea în lipsă 

vasul, iar urciorul tău 

va izvor? [cu-mbelşugare |] untdelemn”. 


ȘŞi-acestor vorbe Ilie 

le puse binecuvântare, 

iar Ziditorul pe dată, 

ca unul ce-i sârguincios la bine şi milostiv, 
adăugat-a şi lucrarea; 

Scopul prorocului 

plinind Preaînţeleptul, după cum zice, 
şi ceea ce este cel mai adevărat 

din cea mai minunată dovedire 
înşfăcând, a dat îndestulare văduvei 
Unul lubitorul de oameni. 


18. 

Cuvintelor prorocului Dumnezeu S-a plecat 
şi a dat hrană lui şi văduvei. 

Ilie, însă, 

în nici un chip nu se milostivea, 

ci rămânea neplecat. 

Cel Milostiv atunci, văzând 

poporul prăpădindu-se 


şi pe acela nesupunându-se, 

la un alt meşteşug prea înţelept 
a cugetat, ca Cel ce este drept; 

pe fiul văduvei atunci 

l-a arătat murind, 

pentru ca lacrimile 

şi restul relei întâmplări 

a văduvei văzând [Ilie] 

să strige: „Dă ploile, 

Unule lubitorule de oameni!” 


19. 

Când văduva văzu murind 

pe fiul său, se ridică asupra prorocului 
zicând: „Vai mie, 

de ce nu m-am sfârşit de foame 
mai înainte de a te vedea? 

Căci mai uşor aş fi purtat atunci 
să mă fi săvârşit înfometată 
decât să văd pe fiul meu 

zăcând mort 

întru a ta prezenţă. 

Nu sunt acestea solda 

celei mai bune-ntâmpinări! 
Căci eram bucuroasă de ai mei 
mai înainte să vii tu, o, omule; 
iar tu venind, lipsire de copil 
mi-ai dăruit, numind pe 

Unul lubitorul de oameni”. 


20. 

Era ţinut strâns de o văduvă 

cel ce ţinea norii şi ploile 
şi-mpovărat 

de una singură cel ce pe toţi 
a-mpovărat printr-un cuvânt; 

O singură femeie prea nefericită, 
lipsită de orice putere 

pe cel ce prin cuvânt şi prin putere 
credea că ţine cerurile 


îl ţine ca pe un osândit. 

Şi atârnându-se de el ca o nebună 

ca pe un ucigaş în judecată 

îl trăgea, strigând: 

„Dă-mi pe născutul meu, 

pe care l-ai ucis!” 

Nu am nevoie de făina ta! 

Nu-mi mai da hrană, crezând că eşti, 
Un iubitor de oameni!” 


21 

Pâine ai semănat în pântecele meu, 
iar rodul pântecelui şi-al meu vlăstar 
l-ai smuls din rădăcină, 

şi-mi vinzi |prea scump] 

darurile mâncărurilor. 

Un suflet în loc de untdelemn, 

şi de făină tu mi-ai stors. 

Iar eu te rog: 

Refă-nvoiala 


şi-mi dă ['napoi] ce mi-ai luat; 
Ori cu omorurile din popor 

nu ai fost mulţumit, că te-ai grijit 
să te atingi de casa mea? 

Tu sufletul fiului meu 

îl sloboade şi ia 

în locul lui sufletul meu. 


20. 

La aste vorbe ca ghimpii de usturătoare 
s-a ruşinat de văduva care striga 
crezând în sinea ei 

că el a smuls cu-a lui putere 
sufletul fiului ei; 

Și vrând să o convingă 

nu izbutea prin vorbe; 

Văzând cum nu credea aceea 

în apărarea lui, 

se tânguia fără-ncetare; 

însă a privit spre ceruri strigând: 


„Vai mie, Doamne, 

Cel ce eşti martorul fără prihană 

al celei care m-a primit pe mine oaspete, 

Tu ai întărâtat-o pe aceasta să îmi ceară copilul, 
Unule Iubitorule de oameni. 


23. 

„Nu cred Mântuitorule”, 

strigat-a prorocul 

Atotputernicului Dumnezeu, 

că moartea 

copilului a fost ceva firesc, 

precum a tuturor; 

ci e un meşteşug 

al [marii] Tale-nţelepciuni, 

Cel fără de păcat. 

Și totuşi uneltit-ai 

silire milostivă împotriva-mi 

ca Tu, atunci când îţi voi cere 

pe fiul văduvei 

cel mort să-l înviezi, 

îndată să-mi răspunzi: 

„Pe fiul Meu, pe Israel cel în nenorociri, 
îl miluieşte şi pe întreg poporul Meu!” 
Unule Iubitorule de oameni. 


24. 

Pământul vrând să-l mântuiască 

Atoateînduratul răspuns-a-ndat lui Ilie: 

„Acum cuvintele mele primeştele-n urechi 

cu lămurire şi-ascultă-Mă vorbind! 

Sufăr dureri şi mă grăbesc spre a pedepsei dezlegare 
Și Mă grăbesc hrană să dau tuturor celor înfometați, 
fiindcă-s milostiv. 

Văzând mulțimea plângerilor, 

ca un Părinte eu mă plec, 

şi mă îndur de cei ce se sfârşesc 

de foame şi de strâmtorare. 

Căci vreau pe păcătoşi 

să-i mântuiesc prin pocăință, 


Eu, Unul Iubitorul de oameni. 


25, 

Ascultă, dar, cu îndrăzneală, prorocule, 
că şi Eu mult Mă îngrijesc de ceea ce tu ştii 
Cum că toţi oamenii la Mine au 

un zapis de milostivire 

în care-am hotărât 

să nu vreau moartea 

să o văd a celor ce greşesc, 

ci mai degrabă viaţa lor. 

Deci nu Mă arăta 

ca pe un mincinos în faţa lor, 

ci îmi primeşte cererea; 

Eu îţi aduc o mijlocire, 

fiindcă pe tine numai lacrimile 

femeii văduve te-au tulburat, 

iar Eu cu toţi 

sunt Iubitor de oameni. 


26. 

Mintea şi inima cuvintelor Celui Prea-nalt 
Ilie şi-a supus, 

şi urechile [asemenea-a plecat], 
şi sufletul l-a-ngenunchiat 

şi l-a-nfrumuseţat 

pe el întru cuvinte 

şi-a zis: „Facă-se voia Ta, 

Dă [aşadar] şi ploile 

şi viaţă celui ce a murit 

şi înviază-le pe toate! 

Viaţă fiind, o Dumnezeule, - 

ŞI învierea şi mântuirea, 

dă harul Tău 

şi oamenilor şi turmelor, 

că numai Tu poţi 

să le mântuieşti pe toate, 

Unule lubitorule de oameni. 


2 


De-ndată ce prorocul a grăit acestea, 
răspuns-a Înduratul către el: 
„Alegerea ta 

am primit şi-am lăudat-o 

şi mă grăbesc să te cinstesc. 

Pentru aceia Eu am primit 

harul [acesta] de la tine; 

Fă-te şi tu mijlocitor 

şi-mparte harul Meu! 

Căci nu primesc în nici un chip 

să Mă împac fără ca tu să te împaci; 
ci mergi şi dă de veste de darul ploilor, 
ca toţi să strige 

că cel nemilostiv puţin mai înainte, 
acum spre toţi deodată se-arată 
Iubitor de oameni. 


28. 

Du-te deci grabnic, prorocule, 
şi te arată lui Ahab binevestind, 
iar Eu voi da poruncă norilor 
pământul să îl scalde-n ape. 

Şi dăruirea acestora 

tu o grăieşte, prietene al Meu 
iar Eu voi iscăli 

astfel de hotărâri, 

cinstind a ta mărinimie”. 
Acestea auzind, îndată 

se închină Celui Prea-nalt 
strigându-l Înduratului: 

„Mult milostiv Te ştiu, 
Cunosc că îndelung răbdător 
eşti, Dumnezeul meu. 

Unule lubitorule de oameni!” 


29. 

Înfricoşat deci de poruncă, a alergat 
[atunci] prorocul spre Ahab 

şi vestea bună 

către-acela a grăit, 


precum a zis Cel milostiv. 
Si-ndată norii, 

la porunca Celui ce i-a făcut 
umflați de ape, 
purtându-se-n văzduh, 

ploi izvorâră. 

Se bucura pământul 

şi îl slăvea pe Domnul 

iar pe copil îl lua 

femeia înviat. 

Cu toate împreună se veselea 
Ilie şi lăuda 

pe Unul Iubitorul de oameni. 


30. 

După ce mult timp s-a scurs, 

a oamenilor răutate a văzut 

şi se gândea Ilie 

mai aspră pedeapsă 

să rostească. 

Văzând dar Înduratul, 

grăit-a prorocului: 

„Râvna ce-o ai 

pentru dreptate o cunosc 

Şi ştiu voirea ta. 

Însă Eu împreună pătimesc cu păcătoşii, 
atunci când sunt fără măsură pedepsiţi; 
Tu te mânii ca unul ce nu ai păcat 

şi nu poți să te-mpaci, 

iar Eu nu Mă împac 

să pierd pe cineva 

ca Unul lubitorul de oameni”. 


il, 

După acestea, văzând Stăpânul 

cum către oameni neînduplecat era acela, 
s-a îngrijit de neamul lor 

şi pe Ilie de pământul lor 

l-a depărtat; 

„îndepărtează-te prietene, zicând, 


de-apropierea oamenilor. 

Eu mă voi pogori 

spre oameni ca Cel ce-s îndurat, 
om făcându-Mă; 

de pe pământ acum mergi sus, 
fiindcă nu poţi să porți 
căderile oamenilor; 

Ci Eu, Cel ce în ceruri sunt, 
voi fi cu păcătoşii împreună 

şi de păcate îi voi izbăvi 

Eu, Unul Iubitorul de oameni. 


SĂ 

Dacă nu poţi, precum am zis, o prorocule, 
să locuieşti cu oamenii care păcătuiesc, 
Vino aici, te mută 

şi locuieşte unde nu e păcat 

întru locaşurile celor ce Mă iubesc. 

Şi-n schimb Eu Mă voi pogori, 

Cel ce pot oaia pierdută 

pe umeri să o iau şi să o port 

şi să strig celor ce-au căzut: 

Toţi păcătoşii alergaţi, 

veniţi la Mine, odihniţi-vă! 

Căci Eu venit-am 

nu ca să-i pedepsesc pe cei ce i-am zidit, 
ci ca să-i smulg din necredinţă 

pe cei ce au păcătuit, 

Eu, Unul Iubitorul de oameni”. 


33. 

Iată Ilie chip celor viitoare 

s-a arătat când fu trimis întru-nălțime; 
căci Tezviteanul 

s-a înălţat pe car 

de foc, precum stă scris, 

iar Hristos s-a înălţat 

pe nori şi pe puteri [cereşti]. 

Acesta, însă, lui Elisei 

cojoc din înălțimi i-a trimis; 


Iar Hristos trimis-a 

Apostolilor Săi 

pe [Duhul] cel Mângâietor şi Sfânt, 
pe care L-am primit cu toţii, 

cei care suntem botezați, 

prin care ne sfințim, 

precum ne-a învăţat pe toți 

Unul lubitorul de oameni. 


(trad. din Ib. greacă de Sabin Preda) 


(Sfântul Roman Melodul — Condacul la pomenirea Sfântului proroc Ilie - trad. 
din Ib. greacă de Sabin Preda) 


